CELEX: 62013TA0256
Language: et
Date: 2014-10-01 00:00:00
Title: Kohtuasi T-256/13: Üldkohtu 1. oktoobri 2014. aasta otsus – Itaalia Vabariik versus komisjon (Sotsiaalpoliitika — Noorte valdkonna ühenduse tegevusprogrammid — Makstud rahaliste vahendite osaline tagasimaksmine — Teatavate summade rahastamiskõlbmatus — Ühe tegevuste kategooria jaoks ette nähtud ülemmäära ületamine — Lõplike toetusesaajate mittesihipäraselt kasutatud summade tagasinõudmisel riiklike ametiasutuste rakendatavad menetlused)

10.11.2014   
            
            
               ET
            
            
               Euroopa Liidu Teataja
            
            
               C 395/44
            
         
      Üldkohtu 1. oktoobri 2014. aasta otsus – Itaalia Vabariik versus komisjon
      (Kohtuasi T-256/13) (1)
      
      ((Sotsiaalpoliitika - Noorte valdkonna ühenduse tegevusprogrammid - Makstud rahaliste vahendite osaline tagasimaksmine - Teatavate summade rahastamiskõlbmatus - Ühe tegevuste kategooria jaoks ette nähtud ülemmäära ületamine - Lõplike toetusesaajate mittesihipäraselt kasutatud summade tagasinõudmisel riiklike ametiasutuste rakendatavad menetlused))
      (2014/C 395/54)
      Kohtumenetluse keel: itaalia
      
         Pooled
      
      
         Hageja: Itaalia Vabariik (esindajad: G. Palmieri, keda abistab avvocato dello Stato W. Ferrante)
      
         Kostja: Euroopa Komisjon (esindaja: C. Cattabriga)
      
         Ese
      
      Nõue tühistada esiteks komisjoni 22. veebruari 2013. aasta kiri Ares (2013) 237719, mis oli adresseeritud Agenzia nazionale per i Giovani’le (Riiklik noorsooamet, Itaalia) ja millega saadeti võlateade 1 486 485,90 euro suuruse kogusumma tagasinõudmiseks; kogusumma sisaldab esiteks Euroopa vabatahtliku teenistuse koolitustega seoses tasutud summat 52 036,24 eurot ja teiseks Agenzia nazionale per i giovani poolt lõplikelt toetusesaajatelt ajavahemikul 2000–2004 tagasi nõudmata summat 183 729,72 eurot; teiseks nõue tühistada komisjoni 28. veebruari 2013. aasta kiri Ares (2013) 267064, mis oli adresseeritud Dipartimento della gioventù e del servizio civile nazionale’le (riiklik noorte ja tsiviilteenistuse osakond, Itaalia), ning millega saadeti kindlustuskinnituse ja kõnealuse ameti 2011. aasta aastaaruande lõpliku hindamise tulemused.
      
         Resolutsioon
      
      
                  1)
               
               
                  Jätta hagi rahuldamata.
               
            
                  2)
               
               
                  Mõista kohtukulud välja Itaalia Vabariigilt.
               
            
         (1)  ELT C 178, 22.6.2013.